section_heading: Kuratorstvo
paragraph_text: Na Scholarpediji svaki članak ima osobu koja se brine o njegovom sadržaju i čija reputacija postane povezana sa sadržajem članka, ta osoba se naziva kurator. Posao kuratora je uređivati i filtrirati revizije članka, prihvaćajući one koje su relevantne, a odbijajući one koje nisu. U neku ruku kurator članka je kao kao kurator u muzeju. Mora ocijeniti nove dodatke članku i odlučiti jesu li dovoljno vrijedni za javnost ili ne. Kuratorovo ime i pripadnost su navedeni ispod naslova članka, tako da njegova/njezina reputacija jamči točnost članka. Svaki članak može imati jednog ili više kuratora, a jedna osoba može biti kurator više članaka.